भारत सरकारान एम. फील आनी पीएच. डी सारकिल्या उच्च शिक्षणीक अभ्यासक्रमांनी अपंगत्व आशिल्ल्या विद्यार्थ्यांक संद वाडोवंक राजीव गांधी अभ्यासवृत्ती (आरजीएनएफ) ह्या नांवान केंद्रीय क्षेत्र येवजण 2012-13 अर्थीक वर्सा मुखार हाडली. ही येवजण 1 एप्रिल 2012 सावन चालीक लागली. विद्यापिठांनी, संशोधन संस्थांनी आनी विज्ञानीक संस्थांनी संशोधन पदवी घेवंक अपंगत्व आशिल्ल्या विद्यार्थ्यांच्या गरजांचेर येवजण भर दिता. वेगवेगळ्या म्हाविद्यालयांनी आनी विद्यापिठांनी रिकामी आशिल्ली व्याख्यात्याची पदां भरूंक तांकां रोजगाराक पात्र करपा सयत नव्या अर्थीक स्थितीच्या फाटभुंयेर तांकां राष्ट्रीय आनी आंतरराष्ट्रीय पांवड्यार वाडट्या संदीचो परिणामकारक रितीन लाव घेवंक तयार करतले.
 दर वर्सा वट्ट 200 अभ्यासवृत्ती (कनिश्ठ संशोधन अभ्यासक (जेआरएफ) अपंगत्व आशिल्ल्या विद्यार्थ्यांक ही येवजण दिता. येवजणे खाला विद्यापीठ अनुदान आयोगान (युजीसी) मान्यताय दिल्ल्यो सगल्यो विद्यापिठां/संस्था आनी बिगर विद्यापिठां/संस्था हांचो आसपाव आसा आनी एम. फील आनी पीएच. डी करपी संशोधक विद्यार्थ्यांक युजीसी अभ्यासवृत्ती येवजणेच्या स्वरूपाच्या आदाराचेर युजीसीन चालीक लायता. अपंगत्व व्यक्ती (समान संदी, हक्कांचे रक्षण आनी पुराय भागीदारी) कायदो, 1995 ह्या खाला आसपावीत केल्ल्या अपंगत्व आशिल्ल्या विद्यार्थ्यांक ही अभ्यासवृत्ती उपलब्ध आसा. ते खातीर, अपंगत्व आशिल्ल्या व्यक्तीक कायद्या खाला येवजणेचो लाव घेवंक जाय जाल्यार हे खातीर अधिसुचीत केल्ल्या वैजकी प्राधिकरणा कडल्यान अपंगत्व दाखलो हाडचो पडटलो. 